Det er den britiske advokat Peter Wilding, der står fadder til ordet Brexit.
Brexit er en sammentrækning af ordene Britain og exit, og det er blevet den gængse betegnelse for Storbritanniens udtrædelse af EU.
Peter Wilding brugte ordet første gang i maj 2012 i forbindelse med artiklen ’Stumbling towards the Brexit’ - fire år før den britiske folkeafstemning fandt sted. Wilding er indædt Brexit-modstander og er rent faktisk ked af, at han opfandt betegnelsen.
Brexit blev kåret til ’årets ord’ i Storbritannien i 2016.